b'\n_START_ARTICLE_\nTe\xc5\xa1ka snajperska pu\xc5\xa1ka RT-20\n_START_SECTION_\nDizajn i karakteristike\n_START_PARAGRAPH_\nStreljivo kalibra 20x110 mm sa eksplozivnim ili protuoklopnim zrnom primarno se koristi kod protuavionskih topova porodice M55, po\xc4\x8detne je brzine 850 metara u sekundi te efikasno uni\xc5\xa1tava ve\xc4\x87inu meta. Te\xc5\xa1ki snajper je uspje\xc5\xa1no kori\xc5\xa1ten u borbenim djelovanjima tijekom Domovinskog rata a prednosti su o\xc4\x8digledene u njegovoj velikoj razornoj mo\xc4\x87i, no nedostatci se o\xc4\x8dituju u velikoj masi od \xc4\x8dak 17,3 kg (bez dvono\xc5\xa1ca i opti\xc4\x8dkog ni\xc5\xa1ana), velikim dimenzijama te nemogu\xc4\x87no\xc5\xa1\xc4\x87u kori\xc5\xa1tenja oru\xc5\xbeja u sku\xc4\x8denim objektima i urbanoj borbi.\n_START_SECTION_\nRT-20M1\n_START_PARAGRAPH_\nKasnije, tijekom domovinskog rata proizvedena je pobolj\xc5\xa1ana verzija pu\xc5\xa1ke nazvana RT-20M1 a glavna novina je bila smanjenje mase cijevi pu\xc5\xa1ke sa 17,3 na 15,1 kg. Kako bi se omogu\xc4\x87ilo smanjenje sile koja nastaje pri opaljenju streljiva hrvatski su in\xc5\xbeenjeri na domi\xc5\xa1ljat na\xc4\x8din rije\xc5\xa1ili problem tako \xc5\xa1to su iznad cijevi postavili tubu koja radi na reaktivnom principu tako \xc5\xa1to nakon ispaljenja projektila dio barutnih plinova iz cijevi odlazi u tubu te potom van iza strijelca te tako stvara silu obrnutu od sile koje je nastala opaljenjem projektila amortiziraju\xc4\x87i trzaj pu\xc5\xa1ke.'